Clubduik naar steengroeve | Onderwatersportclub Aquanauten
\n\t\t\t <\/label>\n\t\t\t 22\/04\/2017 - 22\/04\/2017 Gehele dag <\/span>\n\t\t <\/div>"}] Koolstofbelasting sal die metaalsektor nog verder knou - Solidariteit WêreldSolidariteit Wêreld
Tuis › Mediaverklarings › Koolstofbelasting sal die metaalsektor nog verder knou
Donderdag | 15 Maart | 2018
Die vakbond Solidariteit het vandag sy kommer uitgespreek oor die omstrede wetsontwerp rakende die belasting op koolstofuitlatings. Die regering is van plan om die belasting in 2019 in werking te stel.
Marius Croucamp, adjunkhoofsekretaris van Solidariteit se metaal- en ingenieursbedryf, voer aan dat die voorgestelde belasting ʼn resep vir hoër koste en ekonomiese ondoeltreffendheid is. “Dié belasting ontmoedig produksie en die uitbreiding daarvan. In die lig van Suid-Afrika se behoefte aan ekonomiese groei is die belasting ʼn rem wat ons nie kan bekostig nie,” het Croucamp gesê.
Croucamp sê voorts dat die bykomende belasting die volhoubaarheid van staalmaatskappye ernstig bedreig omdat die bedryf reeds onder geweldige druk verkeer. “Duurder koste sal die bedryf selfs minder mededingend maak,” het Croucamp bygevoeg.
Solidariteit is bekommerd dat die belasting tot enorme werksverliese in die staal- en metaalbedryf kan lei. “Hoër staalkoste kan tot gevolg hê dat fabrieke sluit en mense hul lewensmiddele verloor. Energie- en brandstofkoste gaan ook weens die belasting styg, wat weer die verbruiker nog verder gaan knou,” het Croucamp gewaarsku.
Die voorgestelde koolstofbelasting beloop sowat R120 ($10) per ton koolstof. Volgens Croucamp steun Suid-Afrikaanse staalvervaardigers sterk op die uitvoermark omdat die plaaslike mark nie tekens van beduidende groei toon nie. “Die sterker rand maak uitvoere minder winsgewend en die plaaslike mark gaan minder mededingend wees omdat staal-invoere meer aantreklik is vanweë die feit dat daar geen koolstofbelasting op die staal is nie. Verdere koste soos koolstofbelasting kan die volhoubaarheid van die bedryf kortwiek,” het Croucamp gesê.
Solidariteit doen ʼn beroep op die regering om oordeelkundig te werk te gaan wat die kwessie van koolstofbelasting betref. “Die sektor kan nie bekostig dat die volhoubaarheid van die plaaslike staalbedryf kunsmatig belemmer word of dat die werksekuriteit van derduisende werknemers in die staalbedryf bedreig word nie,” het Croucamp saamgevat.